[{"text_idx": "#000000", "text": "Free delivery when you spend \u00a350 in the UK"}, {"text_idx": "#000001", "text": "Bara fflat gyda pherlysiau a dw\u0302r mwg hawdd"}, {"text_idx": "#000002", "text": "Mae\u2019r bara fflat yma yn cymryd naws sawrus go iawn o\u2019r dw\u0302r mwg. Mae\u2019r blas golosg yn mynd yn dda gyda phopeth o ffalaffel i gig oen rhost, halwmi i hwmws, salad tomato syml i byrgyrs traddodiadol."}, {"text_idx": "#000004", "text": "2 ewin garlleg, wedi\u2019u torri\u2019n fa\u0302n\ndail 3 choes persli, wedi\u2019i olchi a\u2019i dorri\u2019n fa\u0302n\n1 pinsiad hael o Halen Mo\u0302n Tsili Garlleg"}, {"text_idx": "#000005", "text": "Cyfunwch holl gynhwysion y bara fflat gyda\u2019i gilydd mewn powlen a\u2019i droi gyda llwy bren. Unwaith y bydd yn dechrau dod at ei gilydd, ffurfiwch be\u0302l gyda\u2019ch dwylo a\u2019i droi allan ar fwrdd blawdiog. Tylinwch y toes am funud."}, {"text_idx": "#000006", "text": "Cynheswch radell dros wres canolig-uchel."}, {"text_idx": "#000007", "text": "Blawdiwch bwrdd gla\u0302n a rholbren, yna rhannwch y toes i mewn i 6 maint pe\u0302l golff. Rholiwch y toes tan yn 1/2cm o drwch a\u2019u coginio mewn sypiau ar radell boeth am 2-3 munud bob ochr nes bod y toes wedi ei goginio gydag ychydig o farciau golosg ar bob ochr. Cadwch yn gynnes yn y ffwrn nes gweini."}, {"text_idx": "#000008", "text": "I wneud y menyn tsili garlleg, toddwch y menyn mewn padell ffrio yn ofalus, tan iddo jyst dechrau edrych yn ffrothiog. Ychwanegwch y garlleg a\u2019i goginio am funud neu ddau, ac yna ei gymryd oddi ar y gwres. Ychwanegwch halen a phersli. Brwsiwch dros y bara fflat tra eu bod dal yn boeth."}]